
Pa mas informacion yama 582‘7252 


UN BISTA TRISTO Y CRUEL 
ORA DOÑO A HAYA VARIOS 
Dl SU CABRITONAN MORTO 



DIALUNA mainta propetario di algun cabrito a pidi presencia 
di Polis na su adres cu ta situa na Balashi. 

El a bin haya como 6 cabrito di dje cruelmente mata dor di po- 
siblemente cachonan di mondi.. 

Tres otro tabata halando rosea y sclamando di dolor. 

E doño mester a busca un specialista pa pone e tresnan sev- 
eramente herida drumi. 

Polis unicamente por a tuma nota di loke a pasa y kizas tira un 
bista rond den bario pa mira si por topa cacho/cachonan na 
sanger. 


































2 


AWEMainta 


Diamars, 29 Qctober 2019 


ATCO a entrega comprobante na Husticia cu 
Minister ta gaña pa influencia opinion publico 



E compania ATCO a entrega e 
comprobantenan na Ministerio Pu- 
blico pa demostra cu Minister Ot- 
mar Oduber ta purba intimida y in- 
fluencia opinion publico cu mentira. 

Otmar Oduber lo ta acusa Meta- 
Corp y miembro di fraccion di MEP 
den Parlamento, Daphne Lejuez, di 
'omkoperij’, pasobra Otmar Oduber 
no ta haña su kier den Parlamento 
p’e pasa su ley di Serlimar y ta pur- 
ba intimida sra. Lejuez pa haña su 
voto. 

NO TA IMPORTA 
MINISTER OTMAR ODUBER 

No ta importa Minister Otmar Odu- 
ber un bledo cu e ta inventa cos y 
asina gaña Ministerio Publico. 

Otmar Oduber kier basa su 
acusacion riba e hecho cu ATCO 
a contrata Caribmedia, di e casa di 
sra. Daphne Lejuez pa brinda servi- 
cio di Web-Hosting durante e ultimo 
10 añanan pa un suma insignifican- 
te. 

Pues manera e compania ta mustra, 
tur e acusacion y insinuacionnan ta 
sin base y den un ansha desespera 
pa haña opinion publico na su ban- 
da, pa purba pasa e ley di Serlimar, 
cu den dos instante caba a wordo 
para. 

Gron moyorio di pueblo y 
gremionon to contro e ley 
di Minister Otmor Oduber. 


Mirando cu tin tanto rumor den seno 
politico, lo ta bon pa aclaria varios 
otro rumor tambe coriendo for di al- 
gun tempo caba relaciona cu deci- 
sionnan cu por crea un percepcion 
di conflicto di interes. 

Probechando e discucion publico 
kier puntra Minister Otmar Oduber: 
Informa pueblo si ta berdad cu e 
compania cu a haña e trabou na 
Sero Tijshi sin un destaho publico, 
ta mesun compania cu ta sponsor 
Minister Otmar Oduber su trailer di 
Carnaval? 

Informa pueblo cuanto a paga e 
sponsor na 2019 p’e trabou na 
Sero Tijshi? 

Informa pueblo ken a gana e bid di 
Parkietenbos y informa pueblo si ta 
un main sponsor di Minister durante 
Carnaval? 


Informa pueblo cua t’e compania cu 
a pone tur e signnan riba truck nobo 
di Serlimar y si ta compania di Minis- 
ter su amigo intimo, Ralph Maduro, 
esta Printshop? 

Ta berdad cu inicialmente a duna e 
trabou na un otro compania y cu es- 
aki a wordo kita pa duna su amigo 
intimo e trabou aki? Cuanto a paga 
amigo p’e signs? 

Informa pueblo si e lease di trucknan 
nobo pa Serlimar a bay pa un amigo 
sponsor di Minister den Carnaval? 

Informa pueblo cuanto e lease di 
trucknan nobo ta costa y cua t’e 
compania cu t’e main sponsor di 
Minister cu a haña e contract aki? 

Y cua compania cu ta main sponsor 
a sostene henter e financiamento di 
e "lease”? 

EDITOBiai 

CFT 'poliliek verz ekl' y Prome Minister 'spoorloos' 

Pq: Victor (Toko) Winklaar 


SIMAN a pasa e Comision di 
supervision financiero, CFT, 
tabata di bishita na Aruba ca- 
minda a reuni cu Gobierno, 
pero tambe cu e Comision 
Financiero Economico di Par- 
lamento, pero caminda cu en 
realidad nada nobo a bin di- 
lanti. 

E situacion ta keda mesun 
cos cu ta conoci pa algun si- 
man caba y e punto di dis- 
cusion ta keda e dos conse- 
honan di tanto CFT como di Gobierno di Hulanda, esta cu 
Gabinete Wever Croes tin cu cumpli cu palabracionnan haci 
y cu e protocol cu a wordo firma na luna di october di 2018. 

Gobierno di Aruba tin dos punto primordial cu e tin cu cumpli 
cu nan prome cu e fecha di 22 di november caminda uno ta 
regla e ley di L2\FT den e concepto original palabra cu Gobi- 
erno Hulandes, esta cu CFT ta keda funciona cu base legal pa 
controla finansa publico, caminda ya caba a anula e ley aproba 
p’e tres fraccionnan di Gobierno den Parlamento. 

Sinembargo ainda Gobierno no a duna CFT un status legal, ya 
cu ainda e ley di L2\FT no a wordo trata den Parlamento mane- 
ra cu e mester ta, mientras cu tambe Gobierno tin cu regla e 
discusion cu tin relaciona cu e fondo cu Gobierno a pone un 
banda p’e Social Crisisplan, caminda e ta wordo considera un 
maniobra pa gasta esaki, empleando mas hende den servicio 
di Gobierno. 

Loke sin duda a hala hopi atecion den e conferencia di prensa 
cu CFT a duna diabierna ultimo ta caminda un di e miembro- 
nan di e comision aki, a bin duna un splicacion caminda el a 
haci uso di un remarca ‘politico’ masha conoci aki na Aruba y 
cu ta algo cu mester wordo condena mesora. 

CFT tin un funcion so pa cumpli cu ne, esta di ehecuta un 
supervision adecuado riba e forma con Gobierno ta ehecuta e 
presupuesto y p’esaki bay di acuerdo cu palabracionnan haci. 
Pero na momeno c’un oficial di CFT dicidi di haci un ‘reken- 
sommetje’ bisando prensa cu e debe actual di pais Aruba, ta 
pone cu riba cabes di cada mucha cu nace awendia, e lo tin 
un debe riba su cabes di 14 mil florin. 

Un expresion politico, cu a wordo usa hopi durante di cam- 
paña electoral y caminda principalmente Minister di Finansa 
Xiomara Ruiz Maduro a bin ta usando tanto den pasado y ai- 
nda awendia, pero cu simplemente ta un expresion politico, un 
expresion popular pa trata di fiha un posicion politico. 

Ya caba e grito aki ta un grito bashi y sin contenido, ya cu nin- 
gun hende riba e isla tin un debe riba su cabes y ta ciudada- 


nonan cu mester paga impuesto y ta keda na Gobiernonan pa 
mira con nan ta anda cu e debe aki y con nan ta haya entraga 
pa paga esaki. 

Esey t’e caso aki na Aruba, e t’e caso aya na Hulanda y e ta 
e caso den tur pais rond mundo y un comparacion asina, ta 
mustra hopi riba un mentalidad politico cu ta wordo usa ora cu 
no tin argumento valido pa discuti. 

CFT tabata totalmente for di sla cu e expresion aki y ta di spera 
cu den futuro miembronan di e Comision di supervision finan- 
ciero, keda leu, pero hopi leu di e aspectonan politico di Aruba 
ya cu e no ta sirbi interes general bou di ningun sentido. 

Interesante tambe tabata declaracion di Prome Minister Evelyn 
Wever Croes na prensa dialuna mainta, caminda un biaha mas 
ta resalta cu su persona no por biba sin menciona Gobierno 
anterior den su argumentonan cu e kier duna, pero tambe ta 
insisti di haci expresionnan cu tur hende sa cu no ta cuadra cu 
e berdad. 

Hasta por bisa cu Prome Minister ta trata di manipula cu inteli- 
gencia di e pueblo di Aruba, bisando cosnan cu simplemente 
no ta cuadra cu e scenerio total, sigur ora cu e.o. e bisa cu 
CFT ta sostene e maneho di su Gobierno pa loke ta aspecto 
financiero, mientras cu e no por splica e ora dicon ainda tin dos 
menasa di ‘aanwijzing’ colga rond di garganta di su Gobierno. 

A papia di overtolligheids pool, cu a logra reduci esaki bas- 
tante, pero no ta bisa si e hendenan aki a haya nan retiro of a 
pone nan bay traha bek, loke ta nifica cu en realidad no a logra 
reduci gasto di personal cu a maniobra aki. 

Ta keda un hecho cu Prome Minister y Minister di Finansa a 
sigura Gobierno di Hulanda cu e lo reduci costo di personal 
cu e.o. mandando hende cas, pero ta algo cu ainda Gabinete 
Wever Croes no sa con pa cumpli cu e palabracion aki. 

Otro punto cardinal ta ora cu Prome Minister cuestiona e ‘in- 
haalmanouvre’ cu a wordo introduci bou di Gobierno di AVP, in- 
sistiendo cu esaki ta un decision malo di Gabinete Mike Eman, 
pero sin splica pueblo e berdad di esaki. 

Inhaalmanouvre a bin despues cu Gobierno di MEP a elimina 
pago di indexering di trahadornan publico y nunca a re-institui 
esaki manera a wordo priminti y den dialogo cu sindicatonan 
y yega na un acuerdo pa cubri e perdida aki cu trahadornan a 
sufri bou di Gobierno di MEP. 

Pues ta un decision cu a wordo causa dor di un decision di 
Gabinete Nelson Oduber di e tempo ey y cu a wordo recom- 
pensa despues pa Gabinete Mike Eman y caminda tur partido 
envolvi a yega na palabracionnan concreto. 

Pa awe menciona inhaalmanouvre como algo malo, anto sin 
splica e berdad di e decision aki, ta bolbe confirma cu Prome 
Minister ta spoorloos ora cu e tin cu papia e berdad. 

Di dos competencia amistoso pa aerolineanan di ground handlers: 

Aerepuerto di Aruba a organisa e prome 
"Airport Funstacle Challenge 



ARUBA Airport Authority N.V. (AAA) 
pa di dos biaha a organisa un evento 
cu e proposito pa trece e aerolinean- 
an hunto cu e ground handlers den 
un actividad pret y di "team building’ 
despues di un dia largo di trabou na 
Aeropuerto. 

E aña aki, e team di Air Service De- 
velopment, hunto cu Funstacle Mas- 
ters a prepara un curso di obstaculo 
pret, pero na mes momento diticil pa 
tur e 10 ekiponan completa. 

Cada ekipo, consistiendo di 5 em- 
pleado di cada aerolinea of ground 
handler a competi hunto pa mira ken 
lo resulta e ekipo ganador. 

“Nos ta aprecia e trabou duro y dedi- 
cacion cu cada un di e empleadonan 
di e aerolineanan y tambe di ground 
handlers ta haci tur dia como parti 
di nan trabou na Aeropuerto. Nos ta 
consciente cu pa procesa miles di 
pasahero tur dia na nos Aeropuerto 
ta rekeri hopi esfuerso y por causa 
stress tambe, pero e esfuersonan 
aki no ta bay sin wordo nota dor di 
AAA. Ta cu placer nos ta organisa 
eventonan "sin stress” pa encurasha 
e “team spirit” entre e comunidad/ 
famia di Aeropuerto,” asina AAA su 


Chief Commercial Officer sra. Barba- 
ra Brown a bisa durante su speech 
dirigi n’e participantenan. 


Aeropuerto di Aruba kier 
gradici Team Genair - 
Ramp, Team Copa Air- 
lines, Team United Air- 
lines, Team American 
Airlines, Team Delta Air 
Lines, Team KLM, Team 


JetBlue Airways 1, Team JetBlue Air- 
ways 2, Team Avianca y Team Aero- 
puerto di Aruba pa nan participacion 
y ta felicita Team Genair-Ramp pa 
a bira e ganadornan di e 1 st Airport 
Funstacle Challenge y Team Aero- 
puerto di Aruba cu a keda na di 2 
lugar, mientras cu Team Avianca a 
finalisa na di 3 lugar. 

E “Airport Funstacle Challenge” exi- 
toso lo tey bek otro aña! 

Dama turista a fractura su pia robes 
malamente, depsues di a bolter cu UTV 


DIALUNA merdia informacion a drenta di un 
accidente cu UTV den area di Conchi, esta 
Shete bay direccion lama. Mesora unidadnan 
di rescate a sali p’e sitio, pero, no a bin topa 
cu ningun accidente. 

Algun minuut despues e sitio exacto a drenta, 
y tabata full otro banda di e isla. 

Tabata dialuna merdia cu ambulance y e 
prome n’e sitio a bay pariba di Kapel di Alto 
Vista, pa un UTV cu a bolter. Bayendo p’e si- 
tio mas informacion tabata drenta cu ta algo 
hopi serio. 

Na yegada di Paramediconan nan a topa cu 
e UW y dama turista di e isla di Bonaire mala- 
mente herida. E dama durante maniobra cu e 
UW lo a perde control y accidenta. 

E dama lo a yega Aruba un dia prome ta haye 
den un accidente hopi serio, unda cu durante 
cu e UW a bolter un tubo lo a cay riba su pia 
robes. 

Paramediconan a haya nan cu pia robes mal- 
amente kibra y e dama hoben den un dolor 
inmenso. 

Cu hopi cuidou Paramediconan a logra lanta 
e victima y transporte pa Hospital, unda cu 
mas sigur e lo mester wordo someti na un 
operacion mesora. 

Te na momento cu ambulance a bandona e 
sitio, Polisnan no a yega posiblemente dor di 
e bruhamento di e sitio. 

Segun nos a compronde e dama turista lo ta 
yiu di un persona prominente na Bonaire. 




mE&A ibuus 


M 06 16 27 Mega Ball08 
AWG 7.00 


FLORIN 


FLORIN 


Pa mas informacion yama 525-7555 of bishita nos website lottoaruba.com 


Cumpra bo Mini Mega y cu Afl. 2, 
bo por gana e jackpot di 


mas. 


www.lottoaruba.com 

Lotto, E Loteria di Aruba, maneha pa 

Canadian Bank Note Aruba 
N.V., su operacion ta 
permanece stabil y rendabel 



MANEHO di e loteria di Aruba ("Lotto”), ehecuta pa Canadian Bank 
Note (Aruba) N.V. (“CBNA”), ta siguiendo desaroyonan encuanto e re- 
tonan den seno di Stichting Fundacion Lotto pa Deporte ("St. FLPD”) y 
ta comprende cu esaki por trece incertidumbre encuanto e sorteonan 
di Lotto. Pa medio di e comunicado aki, CBNA kier a tuma e oportu- 
nidad pa comunica cu operacion di sorteonan, pagonan na rebende- 
donan, otorgamento di premionan na ganadornan y contribucionnan 
contractual na beneficio di deporte ta permanece normal y stabil. 

LOTTO, MANEHA PA CBNA 

St. FLPD t’e vergunninghouder di e loteria cu na 2011 a pasa e ope- 
racion di sorteonan di e loteria, benta, pago, mercadeo y infrastructu- 
ra tecnologico na Canadian Bank Note Company, Limited ("CBN”) y 
CBNA. 

Como tal CBNA ta encarga cu e maneho di e loteria y ta responsabel 
pa mensualmente otorga contribucionnan contractual na St. FLPD cu 
na su turno ta encarga pa distribui e fondonan recauda pa Lotto na 
Stichting Sportsubsidie Aruba ("S.S.A.”). 

S.S.A. siguientemente ta encarga cu distribucion di e sumanan aki na 
numeroso federacionnan deportivo na Aruba cu ta aporta na diferente 
deporte na Aruba. Di e forma aki e contribucion di e unico loteria oficial 
cu ta aporta na Aruba su deporte ta organisa. 

E contribucion di e loteria ta dirigi na federacionnan deportivo local. 
Mantencion di complehonan deportivo p.e. ta cay bao di responsa- 
bilidad di Fundacion Facilidadnan Deportivo, cual fundacion ta conta 
cu un subsidio anual, directo for di Gobierno, di 2.95 miyon florin p'e 
proposito aki. CBNA semper a tuma un posicion no-partidario den 
beneficio di Aruba su deporte, enfocando riba un maneho stabil y res- 
ponsabel di e loteria den harmonia cu bienester en general di e hunga- 
do di loteria y di comunidad henter. Pa logra esaki semper ta dispuesto 
pa tin dialogo habri cu tur stakeholders den comunidad. 

CONTINUIDAD, STABILIDAD Y TRANSPARENCIA 

Na 2011 St. FLPD tabata encarga di e maneho di Lotto y tabata en- 
frentando un situacion financiero dificil. Pa mitiga esaki Stichting Fun- 
dacion Lotto pa Deporte y Gobierno a aserca CBN y sera acuerdonan 
di un duracion di total di 20 aña a cambio di CBN su inversion financie- 
ro y di experticio pa stabilisa St. FLPD y Aruba su loteria. 

Aki CBN a haci refinanciamento di e debe di St. FLPD ta posibel 20 
miyon florin y parando aki garantia p’e debenan di St. FLPD. 


Tambe cu su experticio den maneho di loteria na diferente pais, CBN 
tabata exitoso den crece e loteria na uno stabil y financieramente sa- 
ludabel cu un marca local cu ta un di esnan di mas conoci na Aruba. 
A base di su contract cu St. FLPD, CBN ta garantiza e fundacion un 
minimo di 4 miyon florin pa aña independiente di resultadonan financie- 
ro di e loteria; e suma aki ta wordo traspasa via pagonan mensual n’e 
fundacion si e loteria a genera ganashi of no. Si na final di aña sobra 
ganashi despues di tur pago a base di e contract, e suma aki ta wordo 
otorga na St. FLPD. Di e forma aki ta duna ehecucion n'e principio di 
e contract cu: mas ganashi e loteria genera, mas grandi e suma ta cu 
ta bay pa St. FLPD. Den e ultimo añanan a sosode tambe varios biaha 
cu St. FLPD a ricibi sumanan adicional. Durante e bida di e contract te 
awor, e continuidad di e loteria a wordo salbaguardia, teniendo cuenta 
cu e debe di e fundacion y e capacidad di mercado di loteria riba un 
isla chikito manera Aruba. Di su banda CBN y CBNA ta ofrece un 
garantia financiero y un maneho profesional di Lotto. CBN y CBNA ta 
sigurando continuidad, solvabilidad y rendimiento di e loteria. A cam- 
bio pa su esfuerzonan y risico financiero, Gobierno di Aruba a firma 
pa continuacion di e exclusividad di e vergunning di e loteria pa por 
lo menos e duracion di e contract cu CBN y CBNA, cu e fin di sigura 
aportacion na Aruba su deporte p’e duracion di e acuerdo menciona. 

IMPACTO SOCIO ECONOMICO PA ARUBA 

Aparte di facilita refinanciamento di e debenan anterior di St. FLPD 
di 20 miyon y tambe para garantia p'esaki, desde aña 2012 CBNA, 
sin interupcion, a otorga mas di 159 miyon florin di premio na su fe- 
liz ganadornan cu a participa den sorteonan di Lotto y un total di 36 
miyon florin na comision di benta na bendedornan local. Cumpliendo 
fielmente cu e acuerdo cu St. FLPD, un suma di 25.5 miyon di florin 
a wordo paga na St. FLPD entre 2012 y 2018. Esaki ta excluyendo 
donacionnan directo di parti di CBNA cu a wordo havi. Di e forma aki, 
federacionnan deportivo ta beneficia di sumanan genera pa Lotto. 

CUMPLIENDO CU ACUERDONAN Y COMUNIDAD Dl ARUBA 

N'e momentonan aki CBNA ta conta cu 24 trahadornan local pa duna 
ehecucion na su responsabilidadnan di maneho y responsabilidadnan 
riba area tecnologico di Lotto, wantando su mes na un regimen di 
maneho financiero estricto segun standardnan halto di contabilidad 
internacional. CBNA su prioridadnan ta pa enfoca riba un maneho 
sostenibel y pa sigura un presencia di fondo continuo p'asina segu- 
ra cu e pagonan mensual riba e debe di St. FLPD ta wordo cumpli, 
pago di premionan wordo cubri, contribucionnan contractual na St. 
FLPD y gastonan operacional por wordo cubri den evento di cualkier 
contratiempo financiero. Mester remarca cu aproximadamente 90% di 
ingresonan ta permace den comunidad di Aruba den formanan directo 
y indirecto. Loteria di Aruba ta adopta e modelo di negoshi di CBN en- 
cuanto loterianan estatal, un modelo di negoshi exitoso rond mundo y 
cu ta cumpli cabalmente cu numeroso auditorianan interno y externo, 
semper cumpliendo cu acuerdonan y entre otro su obligacionnan di 
impuesto y primanan social na Aruba den un forma corecto y puntual. 
Conhuntamente cu e vision di desaroya y modernisa ehecucion di we- 
ganan di loteria den forma sano y sostenibel, CBNA cu hopi confianza 
por declara cu su maneho di Lotto ta uno integro y transparente den 
bienestar di comunidad. 

Motocidista no 
a controla su 
velocidad na 
tempo y a bay dal 
patras di un auto 



DIALUNA den oranan di merdia presencia 
di Polis y ambulance a wordo pidi pa un acci- 
dente entre un auto y bromer na Boegoeroei, 
un poco mas panort di Fermin’s Bar. Mesora 
a manda un patruya n’e sitio. 

Na yegada enberdad nan ta topa cu e acci- 
dente y ta bin compronde cu un motociclista 
tabata bayendo direccion nort y di ripente e 
auto su dilanti a brake y e no a calcula su 
velocidad na tempo y a slip bay dal tras di e 
auto. E motociclista a keda levemente herida 
cu varios rasca na su brasanan y pianan. Per- 
sonal di ambulance a trat’e motociclista n’e 
sitio mes. 




THURSDAY, OCTOBER 31 


HOW TO QUALIFY 


Come to Wind Creek Crystal Casino on Thursday, October 31 st to participate in 
a ghoulishly scary Halloween costume contest. Sign up at the PROMOTIONS 
booth from 8pm - 9pm to participate. Must be at Crystal Casino Lounge area 
by 9:15pm. Judging begins at 9:30pm and at 10:15pm five lucky monsters will 
be selected to win a prize. 


Costumes may not hide identity. Masks, etc will be allowed during the judging 
but will not be allowed on the gaming floor or casino entrance. 

No fake weapons such as guns or knives are allowed. 


1 st place - $750 
2 nd place - $500 
3 rd place - $350 
4 th place - $250 
5 th place - $100 


ttWinningMoment 


WIND CREEK 

CRYSTAL CASINO 


See PLAYER SERVICES for details. 

Stroke Unit di Hospital tambe ta para keto riba dia mundial di stroke 

Stroke ta e di cinco causa di morto mundial 


TUR aña riba 29 di october, mundo henter ta para keto 
y pone atencion riba Dia Mundial di Stroke. Ta un dia pa 
para keto riba tur situacion cu un pashent por confronta 
cu por conduci na un stroke. En conexion cu Dia Mundial 
di Stroke ta pone atencion na dos cos. E prome ta pa 
tene cuenta cu tur pashent cu a haya stroke caba, y e 
di dos ta e miho tratamento di stroke cual ta prevencion. 

Ta bon pa enfatisa cu recientemente Hospital a habri e 
asina yama Stroke Unit pa asisti y brinda cuido specialisa 
na pashentnan cu a sufri un stroke of esunnan cu ta 
rekeri un tratamento di specialista. E team di stroke na 
Hospital ta dedica na nan pashentnan y ta enfoka riba 
dunamento di conseho pa medidanan preventivo pa nos 
tur por evita haya stroke. 

Stroke ta algo hopi frecuente, segun neurologo dr. 
Roberto Weiser. E ta un di e enfermedad di mas 
importante na nivel neurologico. Na mayoria pais 
rond mundo, e ta e di 5 causa di morto, despues di 
enfermedadnan cardiovascular, despues di cancer y 
despues di accidente. Tin dos tipo di stroke comun na 
Aruba; e 'ischemic stroke’ y e ‘Hemorrhagic stroke’ cual 
ta esun cu nos conoce como “Derame celebral”. 

Si un pashent haya stroke y sobrevivi esaki, e por keda 
cu retonan neurologico cu ta hopi fastioso y cu por 
influencia su calidad di bida pa semper. Por ehempel, 
un pashent cu a haya un stroke grandi por keda cu mita 
di curpa lam pa semper y no por move su brasa di un 
banda mas. Y di e mesun banda e no por move su pia. 
Por ta e no por papia mas, of e por papia menos bon y cu 
lenga pisa of por haya cu su boca ta cay, etc. Importante 
pues ta pa conscientisa tur hende pa biba mas sano, pa 
cuida curpa y kita e factor di riesgo pa haya un stroke. 

Entre e factornan di riesgo cu tin cu por haya stroke, tin 
factor cu por trata y esun cu no por trata. Por ehempel, 
loke no por trata ta e factor edad, paso hende mayor di 
edad ta core mas riesgo pa haya un stroke. Loke no tin 
diferencia ta entre genero masculino y femeninocu tin 



mas of menos e mesun cantidad. Pa loke ta rasa mester 
menciona cu hendenan color scur ta core mas riesgo pa 
haya stroke cu hende hende di rasa color cla, door cu 
geneticamente hende color scur tin mas posibilidad pa 
haya presion halto. Esey no ta nifica cu hendenan di rasa 
color cla no ta haya stroke tampoco paso hopi hende di 
rasa color cla, tin presion halto tambe. 

Factor di riesgo: presion halto 

E factor di riesgo cu si por trata ta e presion halto di 
sanger. Tin persona cu no ta tuma nan remedi manera 
mester ta. Ora un dokter bisa cu bo tin presion halto y 
mester bebe bo pilder tur dia, haci’e. Mester bebe tur 
dia pa mantene e presion na nivel nomnal. Si e presion ta 
normal, e riesgo pa haya stroke ta baha. 

Factor di riesgo: diabetes 

Sucu halto ta un factor di riesgo hopi importante pa 
stroke. Dicon? Pasobra si un persona tin sucu halto y no 
tin bon control di dje, e adernan cu ta hiba sanger pa bo 
curason, despues pa e celebro, a haya sushi den dje. E 
ta haya un tipo di "plak”. 

Plak di colesterol, y plak cu sushi. Si un pida di nan kibra 
y bay pa bo celebro, e por tapa un ader den dje y asina 
bo por haya un stroke. P’esey ta hopi importante cu tur 
pashent cu tin sucu halto, mester bebe su pildo manera 
mester y mester check e sucu regularmente pa ta sigur 
cu e sucu ta bayendo bon y no ta halto. 

Dia 30 october 201 9 lo ta 
grandi un biaha mas 

Island Festival 
ta continua cu 
di 5 edicion 
Halloween Style 

E gran evento di Island Festival cu ta keda 
cada biaha masalmente bishita, ta na camin- 
da pa su di 5 edicion. Esaki lo tuma lugar un 
biaha mas den curason di San Nicolas, ca- 
minda un y tur ta bon bini pa distruta di un 
dushi ambiente y den un forma placentero. 

Ya caba for di 7’or di anochi lo inicia e evento 
cu musica di e agrupacion 'Sodo y Cuero’. 
Nan ta wordo sigui p’e ‘Historical Show’ hun- 
to cu 'Massive Brassband’ y The Popcorn 
Dancers’. Sin laga afo cu e evento lo haya 
bishita for di e high rise strip, cu animacion di 
The Joyride Band’. 

Island Festival lo introduci pa prome biaha 
“doorprizes” di diferente premio pa tur esnan 
cu ta presente. E edicion aki Island Takeover 
ta bay tin su warmup party hunto cu Island 
Festival y pa clausura e anochi lo tin e banda 
di Tsunami! Tene bon na cuenta cu e evento 
di Island Festival ta cuminsa semper na ora y 
ta termina 10’or. Si bo no kier faya niun di e 
shownan y/of presentacion, wak pa bo tey na 
tempo. 

Durante e evento lo por un biaha mas disfruta 
di cuminda, bebida y artesania for di un di e 
mas di 30 bendedonan presente. E evento 
di Island Festival ta completamente gratis y ta 
opera a base di cash solamente. 

Nos ta warda bo dia 30 di october awor, cum- 
insando for di 7’or di anochi n’e evento tan 
gusta tanto pa turistanan como personanan 
local. Pa mas informacion pa sigui nos pagina 
di Facebook: Island Festival Aruba. 



Career Opportunities 


Caribbean Mercantile Bank N.V. a member of the Maduro & Curiel's Group of 
banks, in order to accommodate growth and to better service our existing 
customers, is taking applications for the position of: 

AUDITOR 

The Auditor will be responsible for: 

• Planning the audit of branches, departments, processes and subsidiaries 

• Executing the planned audit in accordance with Audit Department standards and procedures 
and/or as set out by the Central Bank 

• Identifying internal control weaknesses both procedural and financial and quantify their impact 

• Reporting findings, conclusions and recommendations to Management 

• Communicating effectively with Management and Staff 

• Identifying inefficiencies and providing added-value insights to Management 

• Assisting in the administration of the Audit Department, as required 

Preferred Educational and/or professional requirements: 

At least a Bachelor Degree in Finance, Business Administration, Accounting or Management 
Masters in a Business Degree is an asset 

Certified Internal Auditor (CIA) or other equivalent level of Professional Certification 
Minimum of 2 years of experience in an audit environment 
Knowledge of the COSO Internal Control frame work 
Able to communicate effectively in English, both in writing and orally 

Applicants profile: 

• Ample knowledge of audit principles and techniques 

• Ability to effectively organize, plan and execute workloads independently 

• Strong interpersonal and communications skills, verbally as well as written 

• Display and maintain a high degree of integrity 

We offer a challenging and productive work environment where teamwork and positive 
attitude are vital, a workplace with growth possibilities and where dedication is rewarded by 
an excellent remuneration package. Interested applicants should submit their Curriculum 
Vitae's accompanied by pertinent copies of diplomas and other documents that might be 
deemed important before October 31st 2019 to: 

Caribbean Mercantile Bank N.V. 

Human Resources Department 
Windstraat 23, 
e-mail: HR@cmbnv.com 
tel.:+297 522-3000 


CMB 

Raad van Advies a organisa 
/y Masterclass Omgevingsrecht // 

DIANAN 21,22 y 23 di october 2019, Academie voor 
Wetgeving bou encargo di Raad van Advies a organisa 
e Masterclass “Omgevingsrecht”. 

N'e mostercloss o porticipo diferente 
deportomento di Gobierno, como tombe 
representonte di Rood von Advies St. 
IsAoorten, Deportomento Milieu & 
Notuurbeheer di Curoçoo, Stichting 
Porke Nocionol Arubo y Serlimor. 

Durante e Masterclass a trata varios punto di legislacion 
medio-ambiental, cual ta aplicabel actualmente. No sol- 
amente a trata e legislacion actual di Aruba riba e tereno 
aki, pero tambe e legislacion cu ta na vigor na Hulanda 


y e islanan BES. Pa termina a papia riba cua regulacion 
riba e tereno aki falta y e deseo pa realisa esey. 

Como docente durante e Masterclass a fungi señor 
prot. mr. dr. Herman Bróring, profesor Bestuursrecht na 
Rijksuniversiteit di Groningen, señor prof. mr. dr. Michiel 
Heldeweg, profesor Law, Governance y Technology na 
Universidad di Twente y señor ir. Gisbert Boekhoudt, Di- 
rector di Departamento di Natuur & Milieu, cu ta resorta 
bou di Ministerio di Ruimtelijke Ontwikkeling, Infrastruc- 
tuur y Milieu. 

Raad van Advies ta spera cu e Masterclass por a duna 
un aporte na amplia e conocemento riba e tereno di me- 
dio ambiente y pa mehora e coordinacion entre e instan- 
cianan concerni. 




























Diamars, 29 October 2019 


AWEMainta 


li 


Gate 5 ta cla pa habri 

Cambio importante na Welcome Plaza 



ENTRANTE 1 di november 2019 
lo habri gate number 5 di APA na 
waf crucero y tambe cambionan 
cu lo drenta na vigor e dia aki. En 
conexion cu e entrada nobo lo tin 
cambio den trafico na Welcome 
Plaza. 

E aceso pa Welcome Plaza ta 
solamente p’e usuarionan manera: 
Tour Operators y Personal di Waf. 
Ta prohibi pa tur otro vehiculo di 
motor uza e parti paden di Welcome 
Plaza. 

E orario pa uza Welcome Plaza lo ta 
di 7’or mainta pa 11 ’or di anochi p’e 
tour operatornan. Taxistanan lo tin 
cu opera for di e taxi stand n’e otro 
banda di Welcome Plaza. Tambe lo 
tin borchinan cu lo indica e tarifanan 
di tours, taxi, V-wagens, UTV, ATVy 
scooters. 

Esitiodi parkeonaalturadi Diamonds 


International lo ta solamente pa drop 
off di nos bishitantenan. 

Tur tour operators cu ta haci uzo 
di Welcome Plaza lo tin cu opera 
segun e rotacion y reglanan stipula. 
Tambe lo tin borchinan cu lo indica 
e turistanan unda pa busca tour, 
taxi y tram. 


Tur esaki ta cambio pa un mihor 
maneho structura n’e entrada di 
waf crucero gate 5. Tene na cuenta 
cu e cambionan aki entrante 1 
di november 2019. Polis lo tey 
presenta pa cualkier pregunta y 
informacion riba e dia aki pa guia tur 
persona cu ta haci uzo di e sitio aki. 


Nissan Sentra cumpra un rato prome, destrui den cura di cas 


DIADOMINGO merdia Polis a 
wordo solicita na un adres na Sero 
Blanco, unda destruccion a wordo 
cometi na un auto. 

Na yegada di Polis e doño a splica 
Polis cu un ora pasa el a caba di e 
cumpra e Nissan Sentra, y a trece 
stacione den su cura di cas. 

Un rato despues a bay pafo pa mira 
e auto y ta haya un sorpresa nada 
agradabel. Desconocirnan adestrui 
tanto e windshield y e backshield 


di e auto. Mesora el a notifica e 
persona di cual el a cumpra e auto 
for di dje y e tambe a presenta pa 
mira e situacion. A tira bista den e 
cura y tambe pafo si por a localisa e 
obheto cu a wordo usa pa comete e 
destruccion aki. Polis mucho no por 
a haci y a tuma dato di e persona y 
haci anotacion di caso. 

E sospechoso mesterta un persona 
cu no a gusta nada cu dicho persona 
a cumpra dicho auto. 

Cambio den peticion pa cu permiso pa 
eventonan social, deportivo y educativo 



CUERPO Policial Aruba ta informa cambio den dianan 
di peticion pa cu entregamento di permiso. 

Manera ta conoci cu persona of organisadornan di 
eventonan social, deportivo of educativo, cu ta mara na 
un permiso, mester tene cuenta cu pa pidi esaki mester 
haci e peticion na tempo. 

Antes bo mester a haci bo peticion 10 dia di trabao 
prome cu e fecha di e evento. 

Entrante diabierna 1 november 2019 esaki lo conoce un 
cambio. Esaki lo bira 12 dia di trabao prome cu e fecha 
di e evento. 

Mester corda si cu diasabra, diadomingo of dia di fiesta 
NO ta conta den e 12 dianan aki. 

Tambe tene na cuenta si un persona of organisacion haci 
un solicitud pa un evento y resulta cu e tin un permiso 
bieu cu no a ser busca ni a paga, e lo tin cu paga p’esun 


bieu prome cu e haya esun nobo. 

Peticionnan cu wordo entrega menos cu 12 dia di trabou 
(prome cu e fecha di e evento) lo no wordo procesa 
mes. E rekisitonan pa haci un peticon pa cu un permiso 
ta keda mescos. 

Nos ta pidi tur hende concerni tene bon cuenta cu e 
cambio menciona. 

Cuerpo Policial ta subraya cu mester obedece tur ordo 
di Polis relaciona cu Orden Publico y Polis ta autorisa pa 
para e evento na momento cu Orden publico ta rekeri 
esaki of na momento cu constata cu a viola cualkier di e 
condicionnan aki. 

Dialuna mainta a drenta informe cu 
Stellaris Casino na Marriott lo ta na candela 



DIALUNA mainta den careda di 8:30 polis y 
brandweer a sali direccion di Stellaris Casino 
na Marriott cu lo tabata na candela, segun e 
prome informacionnan. 

Na yegada di Polis y bomberonan a resulta cu 
e casino no tabata na candela. 

Loke a pasa tabata cu un airco cu ta conecta 
cu e casino y e lobby di e hotel lo a sufri un 
kortsluiting y esaki a pega candela, mandando 
huma via e ductonan. 

Esaki a pone cu hende a pensa cu e casino 
lo ta kimando. 

Mesora esnan di hotel mes a usa e 
brandblusser pa paga e candela n’e airco. 
Loke a sigui ta cu e huma y e puiro di e 
brandblusser a plama den e ducto, y esaki 
a causa cu hendenan a spanta y a cuminsa 
evacua tur hende. 

Na final Brandweer a tuma over y a sigui 
controla y duna recomendacionnan n’e Hotel. 

Esaki fe siman di UB40, Sech, Lunay y 
mas den Island Takeover Festival 


DESPUES di hopi anticipacion diarazon awor e di dos 
Island TakeOver Festival Aruba ta ranca sali. E festival ta 
start cu e conterencia di tecnologia y inovacion Atech riba 
diarazon merdia. Despues ta sigi diahuebs cu e anochi 
di apertura di e parti musical na Craft. Diabierna anochi 
dia 1 di november lo ta anochi di concierto cu e.o UB40 
ft Ali Campbell & Astro, Sech, Lunay, Alex Sensation, 
Jeon, Dimelo Flow, Chris Jeday y mas. 

Ya tor di siman pasa Elite Productions & Entertainment 
Aruba a cuminsa cu e trabounan logistico riba e 
tereno di concierto, esta Flarbor Arena. Por mira cu n’e 
momentonan aki e scenario ta instala hunto cu e VIP 
decknan unda lo ubica e diferente seccionan di mesa. 
Den e siguiente dianan lo decora e escenario y finalisa e 
ultimo detayenan p’asina cuminsa cu e diferente chekeo 
di sonido diahuebs. 

Por a compronde cu e benta di carchi ta bayendo hopi 
bon mes y ta premira di tin un evento cu miles di persona. 
Por confirma cu tin bishitantenan di Curacao, Colombia, 
Merca, Flulanda y otro paisnan cu tambe a cumpra nan 
entrada sea den seccion general, standing vip of mesa. 
Pa loke t’e otro eventonan diabierna y diasabra lo tin e 
'Walking Tours’ tanto na San Nicolas como Oranjestad. 
Tambe diasabra merdia EF y Partai lo tin e Famoso Pool 
Party cu dj’s manera Roberto Surace, Abril Love, Vainc, 
Jean Perez y mas. 

E pool party ta asesibel p’e personanan cu tin ticket VIP 
of Mesa. Parti anochi lo tin e Bloc Party den e area di The 
Village. Esaki ta dilanti Hilton Hotel. E area aki lo wordo 
sera pa asina bira e localidad di e fiesta. E mesun anochi 
aki, pero mas tempran na Marriott Resort lo tin e 'Chef’s 
Takeover Pop Up . Aki chefnan internacional di Peru, 
Argentina, Aruba y Venezuela lo take over e lobby pa un 
anochi culinario increibel. 

Diadomingo lo clausura cu un fiesta na Pelican Pier. 
P’e block party y e closing party, e espacio ta limita 
pa ‘general ticket holders’ y lo wordo ehecuta riba ‘first 
come, first serve’. 

Sra. Annelies Schoop, Fundacion Family First: 

"Sesionnan di trahamento di obra di man tin 
hopi beneficio positivo pa nos bida" 


RECIENTEMENTE Fundacion Family First su grupo 
di hende muher, asina yama: ‘Damas Determina’ a bin 
hunto pa expresa nan creatividad durante un sesion di 
trahamento di obra di man. Un sesion esencial ora di 
traha den ekipo. 

“Sesionnan di trahamento di obra di man tin hopi beneficio 
positivo pa nos bida. Esaki ta momentonan crucial cu ta 
permiti un atmosfera organico di expresion propio unda 
e persona ta los su sentimento y emocionnan durante 
expresion. 

E ta duna un perspectiva positivo den bida, pasobra e 
persona lo no tene su sentimento y emocionnan paden,” 
Sra. Annelies Schoop, Presidente di Fundacion Family 
First ta splica. 

“Nos turtin un storia, cu diferente culturay pasado. Esaki 
ta cosnan cu ta bin bek den obra di man. Bo por mira 
unda un persona ta conecta bek cu sea 
su pais y cultura natal, of un momento crucial di su 
pasado cu kisas e mes no ta conciente di dje, pero 
ta biba den su sub-conciencia, por medio di e color, 
elemento y materialnan cu e ta scoge pa uza, por tuma 
nota cu esaki a tog hib’e bek na un momento den su 
storia personal. 

Pa porta efectivo cu otronan, nos no mesterta perfecto, 
pero nos mester ubica nos mes, lo mas tanto posibel.” 
Annelies Schoop, ta añadi. 

“Damas Determina’ ta dispone di un grupo di 15 damas, 
cu ta bin hunto un bez pa luna, y ta 'brainstorm’ of atende 
cu diferente iniciativanan social den nos comunidad. 
“Nos ta haci diferente proyecto, manera e.o., nos ta 
sostene Fundacion Family First cu fundraising, bay den 
comunidad, bishita Cas di Anciano. Y e meta di e grupo 
ta pa empodera, sostene, y guia hende muher alcansa 
nan proposito. 

Dor di bin hunto y haci diferente cos manera y obra di 



man, nan ta descubri nan talento y hiba combersacionnan 
edificante y ta inclui conseheria. Tambe nan sa haya 
lectura pa contientisa hiba un bida saludabel. 

Recientemente e grupo a haya lectura tocante diabetico 
y november benidero un lectura tocante e enfermedad 
di Alzheimer ta riba programa. Les di cushinamento 
y actividad pa tene e mente activo, tambe ta tipo di 
actividadnan regular riba nos programa.” 

"Nos ta reuni mayoria biaha riba un diasabra for di 10am 
pa 12pm. Tur hende muhercu kier uni ta bon bini” Pa mas 
informacion por tuma contacto cu info@familyfirstaruba. 
com. 

Pabien Aruba Bank Lady Tigers! 



ARUBA Bankt’e sponsor principal di e ekipo di softball 
femenino, Lady Tigers. E ta un di e mihor ekiponan di 
softball na Aruba den e categoria aki y recien a bay final 
den nan campeonato di Aruba Softball Bond. LadyTigers 
a logra bay cas cu e trofeo den nan man. 

UN EKIPO GANADO 

Pa hopi aña Lady Tigers a gana e titulo di campeon. 
Mayoria di su hungadornan ta damanan cu a hunga den 
seleccion na Hulanda y hasta tin di nan cu a bay college 
na Merca y tambe Canada. No solamente nan tin e furia 
riba veld, pero nan ta hopi talentoso tambe. 


di Campeon den Softball Femenino den man di Lady 
Tigers, manteniendo asina su nomber bon na halto. 

To hopi dedicocion, entrenomento, respet 
y disciplino cu posonon serio , e domonon 
oki, boo di guio di Conrod Ormon , o so 
di soli boy podilonti y yego non meto. 

Ta p’e motibo aki mes e team ta orguyoso di nan sponsor 
cu ta sostene e damanan aki, cu tin nan trabou riba veld, 
y awe ta campeon di Softball Femenino. 


Pabien un biaha mas na un y tur cu a aporta n’e gran 

ENTRENAMENTO, DISIPLINA Y RESPET |ogrQ dj Afuba Bgnk Lady Tigerg . 

E damanan aki cu hopi entrenamento a prepara pa bay 
e final y un biaha mas ta orguyoso cu nan tin Aruba Bank 
como nan sponsor. Nan ta satisfecho di por demostra 
cu aña aden aña afo, Aruba Bank a sa di mira e copa 


v 

Polis a haye ta usa forsa bruto pa efectua 
detencion di chauffeur agresivo 


DIADOMINGO atardi Polis a bay un adres 
na Sero Blanco, unda un caso di destruccion 
a tuma lugar. Algun minuut cu nan ta n’e adres 
pafo, un Nissan Almera biniendo di nort a dal 
para y a hit reverse mesora. Nos ta asumi dor 
cu el a mira Polis. 

Momento cu el a bay den reverse, e lo a dal un 
vehiculo (un Plonda) staciona y bandona e sitio. 
Na stuur taata un cabayero sin t-shirt cu cabey 
largo y basta tattoo riba curpa. 

E auto a tuma direccion Wayaca. Loke e no a 
tene a cuenta cune tabata cu testigonan a nota 
e plachi number y a duna Polis. 

Polis a bay check y a haya adres na unda e 
auto ta registra cu ta na Primavera. 

Enberdad na yegada a topa cu e Nissan Almera 
staciona dilanti e cas y cu e sla fresco patras 
di e auto. 

Polis a bay papia cu e chauffeur, bisando e di 
loke a pasa. Pero, debi cu e ta bou influencia 
di un of otro substancia e ta para ‘riba cu no 
t’asina. 

Mirando cu si lage e lo bay causa mas problema, 
a tuma e desicion pa bay detene. Aki ta unda 
cos a cuminsa bay robes. 

Momento cu nan lo a bay pa detene y pone den 
boei e homber a cuminsa resisti fuertemente. 
Polis mester a usa forsa bruto pa domine y a 
logra tambe. 

Un agente na civil cu lo a scucha via su porto 
tambe a yega n’e sitio pa yuda su coleganan. 
E parti no a bay facil pe, debi cu e no tabata 
den uniform un homber cu nos ta asumi cu ta 
famia di e detenido a medio choca e agente, 
strobando e pa yuda su coleganan. Sin sa cu 
ta polis e tambe ta. 

Na final mas patruya a yega y a logra hinca e 
homber den transportwagen direccion Warda 
di Polis. 

Golf cart horta haya den mondi na Saliña 




DIADOMINGO atardi a drenta informacion cu a haya un Golf Cart 
den mondi na Saliña. 


Polis a na su yegada a constata cu lo tabata trata di un Golf Cart di 
Divi Links su Departamento di Landscape. No ta mustra cu nan lo por 
a comete un of otro destruccion n’e vehiculo. 

Posiblemente esaki lo a wordo horta e anochi anterior cu Aruba a 
celebra Plalloween. 

E cart a wordo hiba Warda di Shaba, unda e personal di e hotel lo por 
pasa buske. 


Time Out 


RAMMY Ramada di Patrishi Sports ta conta nos con el a nace, 
kico nan a haci y kico nan ta hacienda. Kizas un idea oa tur 
federacion aki na Aruba? Interesante programa, no perde!!! 

Biahe Educativo di studiantenan di 
Universidad di Aruba pa Washington D.C. 


UN delegacion grandi, consistiendo di 20 studiante local 
di Universidad di Aruba conhuntamente cu tres docente, 
a biaha pa e capital di estados unidos, Washington D.C. 
E biahe educativo aki a keda conduci pa e studiantenan 
experiencia mas tocante maneho gubernamental riba 
nivel international y regional, sistemanan administrativo y 
teorianan efectivo di maneho y organisacion. Durante e 
biahe educativo aki, e studiantenan a haya e oportunidad 
pasiñadi varios profesionalnan den e ramo di gobernacion 
y maneho pa asina por expande nan conocemento riba 
diferente temanan relevante. 

Door di intercambia ideanan y opinion, e studiantenan 
lo stimula nan pensamento critico, cual lo ta un herment 
crucial pa nan futuro trabou den e ramo di gobernacion 
y maneho. Su excelencia, Minister Plenipotenciario Sra. 
Joselin Croes a ricibi e studiantenan di Aruba na e oficina 
di e embahada Hulandes na Merca, pa asina elabora 
tocante e diferente trabounan importante cu ta tumando 
lugar. 

Pa por anima e studiantenan pa considera e opcion di 
continua cu nan estudionan den exterior, e delegacion 
a bishita University of the District of Columbia pa mira 
e posibilidadnan interesante cu e universidad ta ofrece, 
especialmente den e ramo di agricultura relaciona cu e 
metanan di desaroyo sostenibel. 

Tambe e studiantenan di Aruba a bishita varios 
organisacionnan renombra cu ta traha cu lidernan di 
paisnan rond di mundo manera Organisation of American 
States, Inter-American Development Bank y tambe 
Center for Strategic and International Studies. 

Por medio di e bishitanan aki, studiantenan a keda 
inspira y encurasha pa sigui desaroya nan mes y amplia 
nan conocemento cu e meta principal pa por contribui 
y yuda hiba nos Pais Aruba dilanti. Apart di e bishitanan 
y presentacionnan informativo, e studiantenan ta haya e 
oportunidad pa conoce e ciudad di Washington y admira 
monumentonan famoso y museonan impactantante 



manera e National Museum of American History, e 
Newseum y tambe e National Museum of African 
American History and Culture. Esaki ta sigur un tremendo 
projecto cu ta keda presenta pa Universidad di Aruba pa 
asina por prepara Aruba su studiantenan pa un futuro 
carera briyante. Pronto lo informa comunidad mas den 
detayes tocante e biahe. 

Un versidad di Aruba ta 
presenta su Dia di Informacion 

UNIVERSIDAD di Aruba ta invita tur studiante di Colegio 
Arubano, International School of Aruba, Avond HAVO/ 
VWO, EPI y di tur esnan cu ta interesa pa inicia un estudio 
di enseñansa avansa na Aruba, pa asisti n’e mainta di 
informacion cu ta tuma luga diasabra 9 di november 2019 di 
9:30 A.M. pa 1:00 P.M. 

Riba e dia aki lo duna informacion di Facultad di Derecho 
(Faculteit der Rechtsgeleerdheid - FdR), Facultad Financiero 
Economico (Financieel Economische Faculteit - FEF), 
Facultad di Turismo y Maneho (Faculty of Hospitality and 
Tourism Management Studies - FHTMS) y Facultad di Arte 
y Ciencia (Faculty of Arts & Science - FAS) y SISSTEM cual 
ta nos programa nobo cu a cuminsa e aña aki na augustus 
2019. 

Riba e dia aki tur studiante cu ta interesa pa studia na 
Universidad di Aruba, e proximo aña academico tin 
oportunidad tambe pa haya informacion general y lo tin 
oportunidad pa papia cu studiante y docentenan di e facultad 
nan. Awor cu orguyo nos por bisa nos tin 4 facultad cu 11 
programa y un aña di preparacion (Academic Foundation 
Year). Nos programa mas nobo ta SISSTEM (Sustainable 
Island solutions through science, technology, Engineering 
and Mathematics). E estudio aki lo ta den cooperacion cu 
KU Leuven (Belgica), University of the West Indies (Jamaica) y 
Oregon University (USA). Un isla cu tin un solucion sostenibel 
por medio di ciencia, tecnologia, engeneria y matematica 
lo incorpora polisa nan sostenibel riba un nivel academico. 
Asina por duna sosten na tur lugarnan chikito y na mesun 
momento educa e sector laboral cu tin e capacidad y abilidad 
pa haci e polisa nan aki un realidad. 

Nos ta brinda e graduadonan di scol secundario y otro 
interesado e oportunidad pa por aplica y asina sigui un 
estudio pa obtene un titulo na nivel di 'Bachelor’ of ‘Master’. 
Orguyosamente nos tin un relacion estrecho y bon cu 
diferente Universidad/Hogeschool Hulandes, Universidad 
Mericano y cu otro universidad acredita den region. Como 
studiante di Universidad di Aruba no solamente bo por haci 
un programa di intercambio, pero tambe bo por bay haci bo 
pasantia (stage) afo. 

P’esaki tambe nos tin acuerdo cu Universidadnan di Hulanda 
y Merca pa yuda supervisa y guia nos studiantenan cu opta 
pa haci esaki. 

Esaki ta un muestra di e crecemento di Universidad di Aruba 
den e ultimo añanan. E convenionan cu Universidad di 
Aruba ta cera cu universidad reconoci mundialmente ta na 
bienestar di tur nos studiantenan. 

BO FUTURO TA DEN BO MAN! 

Universidad di Aruba kier a invita un y tur cu ta interesa pa 
pasa e mainta aki pa haya tur informacion necesario p’asina 
por haci un bon escogencia pa nan futuro. Mayor cu tin yiu 
na scol secundario tambe ta bon bini pa haya sa mas tocante 
e estudio cu nan yiu ta desea di haci y asina por yud’e scoge 
e pakete adecuado na scol secundario. 

Cu un bon pakete esaki lo facilita e admision na un di e 
facultadnan mas liher. E mainta aki lo tin hopi informacion 
valioso cu lo wordo duna y pesey mes ta importante pa 
atende e dia aki p’asina por tuma un decision corecto tocante 
bo futuro! 

Di parti studiantenan y staff/ personal di Universidad di Aruba 
nos kier un biaha mas invita tur esnan cu lo ta interesa of 
no sa ainda kico nan kier studia pa bin join nos diasabra 9 
di november p’asina bo haña tur informacion di kico tur bo 
por haci aki mes na Aruba. Pa mas informacion por yama: 
526-2200 of manda un email na osa@ua.aw of bishita nos 
website www.ua.aw , nos Facebook of Instagram 

Conoce e reglanan pa permiso 

Polis ta otorga permiso general pa 
gruponan di Gaita y Dande 

P'e temporada aki di fin di aña 



MANERA ta tradicion di tur aña, Alto Comisario di 
Polis, sr. Andrew Hoo ta convoca un permiso general 
pa presentacion di gruponan di gaita, folklore y Dande 
dilanti negoshinan riba nos isla. E permiso aki ta vigente 
cuminsando for di dia 1 di november 2019 te cu dia 31 
di december 2019. 

Pero, e permiso general aki ta mara na condicionnan, 
manera prome cu cualkier grupo por haci uzo di e 
permiso otorga den e convocacion aki, e persona 
encarga cu e grupo mester tuma contacto cu e seccion 
di Planologia y Informacion di Cuerpo Policial durante 
oranan di oficina, di 7’or di mainta te 3’or di atardi na 
number di telefon 585-2500. 

Durante fin di siman, e personanan aki ta localisabel 
via Centrale Post di Polis na number di telefon 100. E 
personanan en cuestion lo controla si e lugar, caminda 


e actuacion lo tuma lugar, ta apropia of no. 

Gruponan di Gaita, Folklore, Aguinaldo y Dande por haci 
nan presentacion te cu 10’or di anochi. No mag stroba 
ni trece trafico den peliger bou di ningun circunstancia. 
No mag laga sushi of cualkier desperdicio atras riba 
caminda publico despues di e presentacion. 

No mag toca den becindario di misa durante sirbishi, 
hospital, casnan di anciano of otro instituto cu ta duna 
cuido medico, ni den becindario di stacionnan di gasolin. 

Cuerpo Policial ta subraya cu mester obedece tur ordo 
di Polis relaciona cu Orden Publico y Polis ta autorisa pa 
para e evento na momento cu Orden publico ta rekeri 
esaki of na momento cu constata cu a viola cualkier di e 
condicionnan aki. 


Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 


www.awemainta.com www.facebook.com/awemainta 583 _ i400 ji^ 583 _ 1444 


— 

Pa un mucha por crece sano, 

E mester sinta menos y hunga mas 



PA un mucha por crece y desaroya sano ta nesesario pa 
bou 5 aña e mucha pasa menos tempo posibel inactivo 
y mas tempo hungando. Tambe ta hopi importante 
pa un mucha drumi bon 8 ora of mas. Esaki segun 
e instruccionnan nobo publica dor di 'World Health 
Organization’ (WHO). 

Crea un patronchi di 24 ora di actividad general t’e 
clave: Reemplasa 'screen-time’ pa un wega mas activo, 
mientras bo ta sigur cu e muchanan chikito ta drumi 
suficiente y bon. E tempo di relaha no basa riba ‘screen- 
time’, pero manera lesa un buki, conta un storia, canta 
y/of traha puzzel, ta hopi importante p’e desaroyo di un 
mucha. 

MUCHA (3 PA 4 AÑA) MESTER: 

Pasa minimo 180 minuut pa dia haciendo un variedad di 
actividad fisico, di cual minimo 60 minuut mester ta un 
actividad cu ta rekeri tiki pa hopi movecion y cu ta wordo 


extendi durante full e dia. 

Mas actividad ta mihor. Evita di laga un mucha keda 
sinta mas cu 1 ora mes un caminda por ehempel den 
un 'stroller’, ‘highchair’, ‘carseat’. Screen-time por, pero 
no mester ta mas cu 1 ora. Menos ta mihor. 

Ta recomenda pa mucha di 3 pa 4 aña tin entra 10 pa 
13 ora di bon soño, incluso siesta. 

“Loke realmente nos mester haci tatrece bek hungamento 
pa muchanan”, dr. Juana Willumsen, coordinador di e 
seccion di obesidad infantil y actividad fisico di WHO, ta 
bisa. Ta trata aki di haci e cambio den pasa tempo sinta 
y no activo cu tempo pa hunga, protehando e momento 
di drumi. 

Dor di aplica e recomendacionnan duna, durante e 
prome 5 añanan di bida di un mucha lo contribui n’e 
desaroyo motorico, cognitivo y na salud di e muchanan 
pa bida largo. 

Aruba Beach Tennis Open 2019 



PREPARACIONNAN ta 

andando. Si pasa banda di Bushiri, 
lo bo tuma nota cu ya a cuminsa cu 
set up di diterente aspecto pa cu e 
evento deportivo mas grandi cu ta 
tuma lugar na Aruba. 

E evento numer 1 di mundo pa loke 
t’e deporte di Beach Tennis. Nos 
ta reteri na e Aruba Beach Tennis 
Open 2019. 

Entre 9 y 17 di november, mas cu 
1000 deportista den e deporte di 
Beach Tennis lo ta participando den 
diferente categoria. 

Mirando cu a hiba e evento na 
un sitio cu por a aloca mas veld, 
e organisacion a opta pa amplia 
e programa y a agrega mas dia 
aserca. 

Normal ta conta cu un total di 7 
dia, pero e aña aki e weganan lo 
cuminsa for di diasabra 9 november 
te cu diadomingo 17 november, 
dus un total di 9 dia. 

Lo ta bay tin mas cu 40 veld, mas 
cu 1500 participante, 35 diferente 
nacionalidad y $70,000 na premio. 
Ya por confirma cu e campeonnan 
di 2018 lo ta presente pa defende 
nan titulo. 

Un evento cu no mester mas di 
introduccion, sino unicamente ta 
haci invitacion na henter pueblo di 
Aruba pa bin presencia e evento. 
Bin apoya nos deportista localnan, 
cual ta hopi ta participa. 

Un recordatorio tambe ta bay 


p’esnan cu ainda no a inscribi, pa 
haci esaki prome cu dia 1 november, 
ya cu esaki t’e ultimo dia pa por 
registra. 

Debi cu ta un torneo cu ta wordo 
coordinay monitorea pa International 


Tennis Federation (ITF), mester sigi 
cu reglanan stipula mundialmente. 
Pa mas informacion por 
bishita nos website www. 
arubabeachtennisopen.com, eyriba 
ta haña tur informacion necesario y 
inscribi pa segura bo participacion. 

RCA ta bolbe dedica n'e pashentnan di cancer na pecho 



DIADOMINGO atardi den luna di 
conscientisacion, e Tricolornan di 
Solito a bolbe haci un bunita gesto, 
dedicando e wega vs Caravel na tur 
pashent di cancer na pecho. 

A hunga e partido cu meanan 
roos. E promer gesto tabata na 
aña 2016 ora a haci un dedicacion 
special na tur luchador di e 
malesa, en particular na ex arquero 
di ekipo RCA Damas, Mayra 
Werleman, awe den feliz memoria. 

Ta importante pa como ser 
femenino y masculino haci check-up 
rutinariamente serca dokter pa di e 
forma aki, si detecta un iregularidad, 
por trata esaki na tempo. 

RCA a gana Caravel cu e score 
minimo di 1 -0 un bunita gol di Jean- 


luc Bergen. Tricolores ta perfecto 
cu 12 punto den 4 wega y ainda no 
a ricibi gol encontra. 

Proximo t’e gran clasico di Aruba 


RCA vs Dakota diadomingo 3 
di november 8or di anochi. Un 
tabla lo bula den Centro Deportivo 
Guillermo Prospero Trinidad. 
(Photo credit#297sports) 


Apertura exspos icion Site Steps na Ateliers 89 

diahuebs 31 di october awor 


ATELIERS ’89 Academia di Bellas 
Artes Aruba y fundación, ta brinda 
un bes mas un anochi placentero 
cu diferente excelente exposición 
acompaña pa musica, bar y cushina 
bon surti cu entrada completamente 
gratis. 

Haci posible pa UNOCA, Prins 
Bernhard Cultuurfonds Caribe, Garage 
Central, Compra, Arion Wine Company 
y Representacion di Hulanda na 
Aruba, e workshop web-design yama 
con pa traha bo mesun web-site, lo 
wordo presenta na publico den estilo 
di premiere. 

Riba e pantaya grandi den e jardin 
interior na Ateliers '89 situa na 


Dominicanessenstr. 34. 

Pa un luna largo e participantenan a 
traha duro y a pasa momentonan difióil 
pa compronde e tareanan asigña, 
dicon pa traha bo propio web-site. No 
tabata facil, pero awor falta solamente 
un par di dia mas pa finalisa esakinan 
y presenta e resultado final n’e publico 
amante di arte. 

Nan lo wordo gescreen a la pelicula y 
asina duna tur presente e oportunidad 
pa mira e diferencia den creatividad di 
cada participante. Un anochi ameno 
unda lo presenta tambe dos otro 
exposicion. 

Aoife Ward t’e artista actual den 
residencia na Ateliers ’89 kende lo 


bay mustra su obranan mas recién 
cu el a bin ta traha durante su dos 
luna di residencia na Aruba. Y bo no 
por perde e oportunidad pa mira e 
tremendo potretnan di e exposicion di 
e workshop di fotografia bou guia di 
Fernando Vermeer. Di cual lo no tabata 
posible sin e tremendo sponsor di 
Checkpoint Color. Esta e exposcision 
yama Superlitico. 

E anochi lo ta anima p’e master Dj. 
Adriano Nanof. Asina ta por fabor 
considera esaki como un invitación 
personal y bo presencia lo ta altamente 
aprecia. Bin y duna bo aporte na nos 
artistanan contemporaneo di arte y 
cultura Arubano y Internacional. 

Cas Princesa cu Fashion Show y 
Anochi di Regalo 2019 



DIASABRA 2 di november 
tin e final di e certamen nan 
Princess Aruba, Little Miss 
Aruba y PreTeen Aruba 2019 
den Cas di Cultura. Na caminda 
p’e anochi final Cas Proncesa 
a organisa 2 evento bunita y 
moderno cu e candidatanan. 

FASHION SHOW 2019 

E prome tabata e Fashion Show 
2019 na Paseo Plerencia unda 
cada candidata a presenta 
trahenan unico yena cu fantasia 
luhoso di diseñadonan local. E 
ganadornan ta ser anuncia e 
anochi final di e certamen nan. 
E artistanan invita tabata 
Kingston Tromp di Kiniki 
Festival, The Chaz Dancers y 
Diamond Dance Group. MC 
tabata Addonsito Croes. 

NOCHI Dl REGALO 

E anochi di regalo a tuma lugar 
na Center Court Restaurant di 
Aruba Racquet Club. E anochi 
aki tabata e anochi cu cada 
participante a regala otro un 
aprecio den forma di regalo. 
Tambe fundacion Cas Princesa 
a entrega n’e 3 reinanan saliente 
un bunita recuerdo. 

Pa ticket y informacion di e 
certamen final por check e 
pagina di Facebook di Cas 
Princesa Aruba of yama 739- 
9449. Danki na Zoomaruba. 
com p’e potretnan. 

Ganador rifa Mustang Sport Boys a resulta 

Anthony Alders a gana su Ford Figo 2020 


ALGUN luna pasa, e grupo di Mustang 
Sport Boys a reuni pa hunto nan plania un 
proyecto, cu lo duna bek na comunidad den 
diferente aspecto. For di reunión aki, a sali e 
idea pa haci un rifa di diferente premio, en 
total 6, ya ta duna no solamente un persona 
e oportunidad pa gana un premio, sino mas. 
E rifa a bay man den man cu un carshow, 
cual a tuma lugar diasabra anochi ultimo riba 
Linear Park. 

E respaldo cu Mustang Sport Boys a ricibi 
desde cu a cuminsa cu e preparación tabata 
sublime. For di boluntarionan te cu comercio, 
kendenan no a duda pa yuda cu e evento aki. 
Diasabra anochi por a presencia e resultado 
di un grupo di persona, cu a traha hunto, pa 
algun siman. Un evento caminda e rifa tabata 
sold out, un Linear Park completamente yen. 

E parti musical no a keda afor, y a conta cu 
Rincon Boys, DJ Vibes, Nutzbeatz, Buleria, 
Vallenato Plus y a clausura cu Tsunami. 

Den presencia di e miembronan di Mustang 
Sport Boys, Notario mr. Ralph Yarzagaray, 
Christina y Ruben Yrausquin como 
representantenan di e marca Ford y Directora 
di Casa Cuna, sra. Renate van Dongen a bay 
over na sacamento di e ganador di e diferente 
premio nan. 

E premio grandi, cual ta un Ford Figo 2020 
a keda gana p’e # 3263, bou nomber di 
Anthony Alders. Mesora a tuma contacto cu e 
ganador y esaki a yega Linear Park p’e pora a 
drenta su auto nobo nobo. Anthony a dirigi su 
mes n’e publico y por a tuma nota despues 
riba su FB page, caminda e ta bisa: “Haci bon 
y bon ta bin pa bo.” 

Keda pendiente p’e siguiente proyecto di 
Mustang Sport Boys. 


















Diamars, 29 October 2019 


AWEMainta 


27 


Donacion di 20 mil florin na Casa Cuna 


UN momento hopi emocional y 
impactante tabata diasabra anochi, 
na ciere di e evento cu a tuma riba 
Linear Park, caminda Mustang Sport 
Boys a haci entrega di un donacion 
na Casa Cuna. 

Un proyecto cu a cuminsa algun luna 
pasa, cu benta di rifa pa por gana 
un auto nobo nobo, pero cu e meta 
principal di por a duna Casa Cuna 
un donacion for di e recaudacion di 
e benta di rifa. 

Tur miembro a pone como nan 
meta, cu tur buki mester wordo 
bendi, y esaki a wordo cumpli. 

Ya pa 9:30 pm por a scucha con 
a canta sold out riba tarima y pa 
algo prome cu 12or di anochi, 
e miembronan, hunto cu nan 
Presidente Sander Leijenaar y 
Tsorero Plenry van Grieken, a 
presenta sra. Renate van Dongen, 
directrice di Casa Cuna, un check 
di 20 mil florin. 

Sra. Renate van Dongen a conta 
mas tempran, con el a bay kantoor 
di sr. Leijenaar, y el a tuma nota di 
e check geprint, pero e suma no 
tabata ainda scibi riba dje. Cu smile 
riba su cara, el a menciona, cu falta 
e aspecto mas importante riba e 
check. Sr. Sander a bira bise, cu 
esaki lo keda un sorpresa pa anochi. 

Esey a trece cune, cu ora el a 
scucha e suma di 20 mil florin, e no 
por a kere. Su prome palabranan 
tabata: Ik krijg kippevel. Dit bedrag 





SWpUBFr 


hebben we zeker zeker nodig.” 


Let’s Lend a Hand. 


Cu e iniciativa aki, Mustang Sport 
Boys kier a duna un instancia cu 
segun nan criteria, ta den necesidad 
di un extra ayuda. Si nos tur uni y 
tuma iniciativa nan asina aki, nos 
por ta sigur cu nos lo ta aportando 
positivamente na un mihor Aruba. 

Un man ta yuda otro, pesey e 
proyecto aki a carga e nomber: 


Esaki sigur lo no t’e prome y/of ultimo 
evento of proyecto organisa pa 
Mustang Sport Boys, asina ta keda 
pendiente, ya cu den comienso di 
2020, e proximo lo wordo anuncia 



écorfttj/lbko 


Tel: 583-1400 FaK: 583-1444 

Marechaussee a bolbe 
haya cocaina bordo di barco militar 


Ki dia nan ta siña 



WILLEMSTAD. Di acuerdo cu un 
informe cu e pagina digital ‘Crimesite’ 
na Hulanda a lansa ayera, djasabra 
ultimo Marechaussee a bolbe haya 
11 kilo di cocaina bordo di barco di 
marina real Johan de Witt cu tabata 
ancra na Den Helder. 

Foi siman pasa autoridadnan ta 
listrando e barco intensivamente y 
nan a canta bingo tambe y ta di dos 
biaha cu nan ta haya cocaina bordo 
dje barco despues cu estando ancra 
na Corsou nan a haya un militar cu 
11 kilo di cocaina. 

O sea ta en total 22 kilo di cocaina 
nan a haya. 

E prome biaha nan a aresta un 
marinier cu a caba di participa na 
e micion di rescate na Bahamas 
despues cu orcan a caba cu 
practicamente miar dje isla. 


E marinier cu nan a gara e dia ey 
tin 23 aña y ya a transporte manda 
Hulanda pe presenta den un tribunal 
militar. 

Awor nan ta investigando cu si e 
marinier cu nan a aresta algun siman 
pasa ta responsabel pe lote cu nan 


a haya diasabra ultimo. 

Ta for di diabierna ultimo 
Marechaussee ta listrando e barco 
Johan de Witt pero bosero militar 
no kier bisa unda den e barco nan 
a haya e droga. Biaha pasa tabata 
den e mochila dje marinier di 23 aña. 


Detencion en conexion cu maltrato y destrucion 



WILLEMSTAD- Diadomingo 
27 di october 2019, alrededor di 
16.52’or, Central di polis a dirigi 
un unidad di polis den area di Van 
Engelen, caminda un hoben lo 


mester tabata maltratando su famia. 
Na yegada di e unidad, un miembro 
di famia di e hoben a deklara na 
polis cu a surgi un discucion cu e 
hoben pa motibo di yegamento di 


cas lat. E hoben a rabia y a maltrata 
su famia y a destrui un Winshil di un 
auto. 

Mesora e unidad a detene e hoben 
sospechoso den e caso aki, J. J. J. E., 
nase na Hulanda di 18 aña di edad, 
pa maltrato y destrucion. 

A presenta e sospechoso dilanti 
di un fiscal auxiliar cu a ordena su 
encarselamento pendiente di mas 
investigacion. 

Awe ta bay gaña parlamento mata 

Corsou tabatin 11 aña pa prepara pa chekeo IATA!! 



WILLEMSTAD. Awe mainta 
parlamento di Corsou lo reuni riba e 
raport cu ICAO a traha riba loke nos 
por yama cu un palabra bombastico 
'estado di union’ di Autoridad di 
Aviacion Civil di Corsou caminda 
minister Zita Leito lo trata di pasa e 
parlamentarionan cu a pidi e reuni, 
un 'fast ball’ monumental. 

Dos grupo di parlamentario a haci 
e peticion pa tene e reunion y por 
spera cu un grupo lo defende e 
minister kende ta forma parti dje 
coalicion di PARMANPIN y algun di 
oposicion kendenan lo purba zag 
pia di stul dje minister. 

Ta francamente sorprendente con 
minister Zita Jesus a laga traha un 
raport lihe lihe completa cu cantidad 
di texto di documento cu apenas 
personal profecional di aviacion ta 
compronde te pa pak e raport aki 
riba tayo dje parlamentarionan. 

E raport mester a Sali pasobra e 
precion riba e minister ta tremendo 
pasobra si e no realisa cuanto e ta 
perhudica Corsou pasobra Corsou 
ta den Categoria II di ICAO y FAA, 
anto ta manera e corant aki a pidi 
poco dia pasa, miho e entrega e 
cartera di Aviacion na otro minister. 
E raport mes a cay manera cu 
parashut for di shelu pasobra 
ningun hende cu tin di haber cu 
aviacion den nan trabou diario no a 
haya informacion riba contenido dje 
raport cu exepcion di inspectornan di 
Autoridad di Aviacion. Pues mañan tin 
reunion den Parlamento riba ICAO/ 
FAA. Niun dje 21 parlamentarionan 
ey no tin conosemento di aviacion 


den nos pais si no ta pe ocacionnan 
frecuente cu nan ta biaha pa Hato 
pa subi avion y biaha ront mundu 
den nan calidad di palamentario y 
e miembronan di gabinete como 
minister turista. 

Nos a repasa e raport y mester 
bisa cu e ta carga cu palabranan 
tecnico di aviacion cu niun dje 
21 parlamentario nan ey lo no sa 
interpreta. 

E sospecho ta reina cu ta 
deliberadamente a prepara e raport 
aki den tur secresia pa traha caminda 
hanchi pa Zita Jesus y Hans de 
Jong bay manipula Parlamento. 

Of manera un experto local di 
aviacion a observa “Un show di 
Abracadabra”. 

For di e luga aki nos por anticipa 
cu e ex inspectornan yu di era den 
teranan lehano, na aeropuerto mes 
y pilotonan di ex Insel y ex DCA lo 


scucha e reunion via e website di 
parlamento. 

Un cos mester bisa den tur 
honestidad: no ta Zita Hesus so 
ta responsabel cu a transforma 
e Regulador di Aviacion den 
un desaster mescos cu otro 
mandadarionan a converti Banco 
Central como Regulador Bancario 
den otro desaster. 

Charlie Cooper y Haime Cordoba 
tambe tabata minister di WRP un 
tempo y nan ta acaso e uniconan 
cu por spera cu lo por asumi un 
posicion sereno y bedey e minister 
aki un par di cos. 

Minister Camelia tambe tabata 
minister dje Autoridad un tempo 
pero no por spera un opinion funda 
riba e materia pasobra for di 2015 
ela pronostica cu e mesun aña ey 
Corsou lo ta den Categoria 1 atrobe 
y te awe. 

A haya diferente eskeleta di Indjan 

Descubrimento importante na sitio arceológico 


KRALENDIJK — A haci descubrimento 
importante durante un investigacion arkeológico 
cu ta tumando lugar riba un tereno pa nort 
di Komunidat di Skol Bonaire. Den mundo di 
arkeologia e área aki ta yamá Amboina, aunke e ta 
keda mas pabou di e region cu ta conoci serca e 
Boneriano bou dj e nómber aki. E descubrimento 
ta enserá e.o. diferente eskeleta Indjan óf 
Amerindio, tambe diferente otro artefacto unico di 
tempo bieu. 

E motibo di e investigacion aki ta relacioná cu 
plannan cu tin pa bay expandé Komunidat di 
Skol Bonaire cu mas edificio. Como cu e sitio 
arkeológico Amboina ta registrá e.o. pa dr. Jay 
Haviser y tambe otro arkeólogonan, a dicidi di 
laga haci e investigacion, promé cu e trabounan 
cuminsá. Ta algo cu ta normal na Hulanda y 
Bonaire ta parti di e pais aki. 

A bini arkeólogo for di Hulanda, pero di mes a 
envolvi arkeólogo Haviser, como cu e ta conoci 
cu tipo di investigacionnan asina na Bonaire. 

“E resultadonan te awor ta sorprendente. Nos 
a haña cosnan interesante y unico. Hasta mi ta 
risca bisa cu, a base di loke nos a descubn, sitio 
Amboina a bira probablemente e sitio arkeológico 
di tempo Indjan mas interesante di e islanan ABC 
y Isla Riba. Nos a haña cosnan unico”, Jay Haviser 
a bisa. 

E grupo di Bonaire BONAI tambe ta envbolvi cu 
e proyecto aki. E hóbennan ta hopi entusiasmá 
tambe. Haviser a splica cu a haña evidencia 
arkeológico cu n’e sitio aki tabatin un pueblo 
Indjan consistiendo di sigur 200 habitante asina. 
A haña palo di e casnan. 

Mas aleu Haviser a splica cu diferente eskeleta 
a bin 'riba durante e escavacionnan na sitio 
arkeológico Amboina. 

Ta trata di eskeletanan tanto di adulto como 
mucha. Indjanan tabatin custumber di dera curpa 
di nan hendenan cu muri den nan cas mes. 

Segun trabounan di Chogogo Resort ta 
canando Coco Beach lo disparsé 



KRALENDIJK E sitio di recreo n’e anterior sitio di Sunset Beach Hotel, 
conoci como Coco Beach, lo disparcé pronto. Ta cuestion di un par di luna, 
segun construccion di e proyecto di Chogogo Resort ta avansá. 




Aufora 

“Laga tur locual ta sperami ta bunita. 

Laga tur locual cu mi encontra na caminda ta bunita. 
Laga tur locual cu ta rondona mi ta bunita. 

Laga tur locual cu mi laga atras keda bunita. 

Y laga esakinan termina den tur buniteza.” 


Cu honda pena , pero conforme cu boluntad di Dios 
nos ta anuncia fayecimiento di nos mama, ruman, wela 
y bisa-wela: 


Sra. Maria 

Magdalena 

Winterdaal 

*23 September 1943 - 
t26 October 2019 


Na nomber di su: 

Yiunan: Joaquin Peña 
Feliziana y Austis Gibbs-Peña 
Edna y Lisandro Gil Barrios-Peña 
tRaul Peña 

Edwin y Sita Peña-Thiel 

Maria Eugenia y Cedric Latham-Peña 



Anthony Nicolaas di BOG N.V. (Bonaire Overheidsgebouwen) 
a confirmá esaki na AWEMainta. 


Tata di su yiunan: tLuciano Peña 

Nieto(a)nan: Julissa, Jurissa, Chordania, Kimberly, 
Genesis, Raul, Jerwin, Jereleen, Michelene, Andrews, 
Fabio y Natasha. 


Coco Beach durante e tempo cu e ta existi a bira un sitio di recreo hopi 
gustá specialmente pa hóbennan. Pero e doñonan sa for d cuminsamento 


Bisanieto(a)nan: Emilienne, Xiomira, Brandon, Zoey, 
Jaysley, Kayley, Eva-Luna, Jenylaine, Adriaan, Jaylon, 
Javon y Arden. 


caba cu nan permanencia n’e sitio 
aki no tabata permanente, como 
cu BOG tabatin acordá pa basta 
tempo caba cu e sitio di anterior 
Sunset Beach Hotel ta reservá pa 
construccion di un hotél grandi, cu 
a bira pues Chogogo Resort. 

Y e trabounan di construccion 
di Chogogo Resort ta canando 
rápido. Te awe e trabounan aki ta 


Aufora 

Lo E seka tur lágrima for di nan wowo, I morto lo no 
eksisti mas: lo no tin nada di rou, nada di yoramento, 
nada di dolo mas, pasobra tur kos di antes a pasa bai. 
Rev. 21:4 


Rumannan: tNazaria (Sarita) Tromp Winterdaal y famia 
tJose Winterdaal 

tFacundo (Max) Winterdaal Franken y famia 
tJuan (Chinto) Winterdaal y famia 
Teresita (Sita) Winterdaal y Rudolfo Rafine y famia 
Josefa (Chomena) Winterdaal y Jerry Karg y famia 
Pedro Winterdaal y Cristina Campo y famia 
Elira (Betty) y Pedro Arends Winterdaal y famia 
tGilberto (Nico) Winterdaal y famia 
Leonardo (Eddy) y Dilia Winterdaal Arends y famia 

Manera un nieto: John Arends 

Amiganan:Adelita, Sonia, Regina, Beatriz, Marina, 
Angelica 

Subrino y subrinanan, primo y primanan, comer y 
compernan, tur su bon bisiñanan su compañeronan, 
zusternan y dokternan di Eluize Maristella, amigo y 
amiganan. 


concentrá mas den direccion di e 
rotónde, pues poco-poco lo bay 
serca di costa, n’e sitio caminda 
Coco Beach ta situá. 

Anthony Nicolaas a splica cu BOG 
den e desaroyonan n’e sitio di 
anterior Sunset Beach Hotel a tene 
cuenta pa laga espacio habri pa 
pueblo tin aceso pa parti di e playa 
aki. 


Cu dolor na nos curason, nos ta anuncia fayecimento di 
nos yiu, mama, wela, ruman y amiga stima 



Camela Marieta Maduro 

Mihor conoci como "Pamela”, “Pam” of “Mama” 
*23-09-1955 - 126-10-2019 

Acto di despedida lo wordo anuncia despues 

_ 


Y demas famia: Winterdaal, Peña, Gibbs, Gil Barrios, 

Thiel, Latham, Ras, Carolina, Obispa, Guadarrama, 

De Cuba, Chompff, Kock, Van der Sadt, Policarpio, 

Van Lennep, Tromp, Paesch, Franken, Eloek, Van der 
Biezen, Wever, Werleman, Mackay, Croes, Arends, 

Rafine, Koeiman, Halley, Geerman, Semeleer, Orozcoy 
Webb. 

Adres pa condolencia: Sabana Basora #26, dialuna, 28 
di october 2019 di 7or pa 9or anochi. 

Ta invita pa e acto di entiero cu lo tuma lugar diamars 29 
di october 2019 di 2’or pa 4’or di atardi na Royal Funeral 
Home, despues saliendo pa Santana central na Sabana 
Basora. 

Nos disculpa si den nos tristeza nos por a lubida un of 
cualkier persona. 

Despues di entiero nos no por ricibi bishita di 
I I condolencia na cas. 

P *1_P 

Gradicimento / invitacion 

Pa medio di esaki famia kier gradici tur esnan 
cu na un manera of otro a duna nos sosten, consuelo y 
forsa durante e tempo dificil cu e fayecimento y entiero 
di nos difunto stima: 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 



Sra.Vda. Jacinta “Senta” 
Werleman-Dirksz 

Un danki special ta bai pa Aurora Funeral Home y 
Pastoor Jairo Maduro pa su bunita palabranan. 

Sra. Rufina Vrolijk-Werleman cu a cuida su mama den 
temporada di enfermedad. 

Alabes ta invita tur famia, bisiha y conocir pa 3 Santo 
Sacrificio di misa cual lo tuma lugar na Misa Inmaculada 
Concepcion na Sta Cruz 
Diadomingo 27 di oktober 2019 pa 6:30 atardi 
Diamars 29 di oktober 2019 pa 7’or di anochi 
Diabierna 1 di November 2019 pa 7’or di anochi 
Despues di ultimo misa lo tin un rosario na cas: 
Sabanilla Abou 12 


Bo(so) presencia lo ta altamente aprecia 


°"L 




Aufora 

"Señor ta mi wardador, pues mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haha forsa”. 

Salmo: 23 


Cu dolor na nos curason, 
nos kier anuncia fayecimento di nos ser keri: 



Aura Elisabeth 
Maduro-Krozendijk 

*23-01 -1930 -126-10-2019 


Cu inmenso tristeza pero conforme cu boluntad di Dios 
nos ta anuncia fayecimento di mi casa, nos mama, nos 
wela y ruman 


Margaretha Sofia 
Muyale-Steenen 

Mihor conoci como: “Rica” 

*29-07-1933 - 125-10-2019 

Na nomber di: 

Su casa stima: 

Wagib E. (Buchi) Muyale 

Su yiunan: 

Suyen y Donald Pieters-Muyale 
Raquel Muyale y Paul Sneek 
tWagib Elias Muyale Jr. 

Johnny Castro 

Su nietonan: 

Wagib Thiel y Joanne 
Eva Thiel y Jose 
Rocky Donker y Emy 
Lindsey y Grace Castro 

Su rumannan: 

|Elva y tNadi de Cuba-Steenen 
Magda Steenen 
Mario Steenen 
tlvonne y tHans Wiersma-Steenen 
Evelina Raven-Arends y famia 
Ulrica Arends y famia 
Jane Raven-Arends y famia 
Griselda y Rients van Amerongen-Arends y famia 
Ethlyne Arends y famia 
Mario y Giselle Arends-Wever y famia 

Su sobrinonan: 

Zelda Steenen, Thalia Croes-Wiersma, Randolph 
Wiersma, MarcSteenen, Maghalia Steenen, Clifford 
Richardson y Kassy y Enoch Steenen 

Swa y cuñanan: 

Maikel y Carmen Muyale 
Chicha Arends-Muyale 
Jossito y Milly Muyale 
Nibia y Jaime Kelly-Muyale 
Maria Gei 

Su ayudantenan: 

Cecilia Howell, Angela Narvaez y Belinda Saurith 

Demas famia: Muyale, Steenen, Pieters, Thiel y Donker 

Oportunidad pa condolencia: Aurora Funeral Home, 
dialuna 28 di october di 7’or pa 9’or di anochi. 

Ta invita pa e acto di entiero cu lo tuma lugar diamars 
29 di october 2019 di 2’or pa 4’or di atardi na Aurora 
Funeral Home, despues saliendo pa Santana catolico 
na Playa. 

Nos disculpa nos no por ricibi bishita di condolencia 
na cas prome ni despues di entiero 





Acto di entiero lo wordo anuncia despues 





Cu honda pena pero conforme cu boluntad di Dios y cu’n 
enorme gratitud pa tur loke e’la hasi y nifica pa nos, nos 
ta anuncia fayecimento di nos ser keri: 

Benancio 
Obispo Angela 

Mihor conoci como "Shona”, 

“Shon Naka” of “Mo Naka” 

Vdo. di Sra. Leoncita Rosa Angela-Figaroa 
Ex empleado d Lago y di Coastal 
*09-11 -1932 -124-10-2019 
Na nomber di su: 

Yiunan: 

Swinda y John Brahim 
Rudolfo "Rudy” y Maggie Nieuwkerk 
tSonia y Edwin Trimon 
Venancio "Vi” y Ruud Demmers 

Nietanan: 

Lara Brahim y Rogier Konings 
Vania Brahim y Bassim Hammoud 
Almira Brahim y Jeroen Vrouenraets 
Rosaida Brahim 

Nieto: 

Richard Trimon y Raymeline Ellis 
Bisanieto(a)nan: 

Matthias Konings, Gisele, Johan y Ammar Hammoud, 
Raydrich Trimon 

Sway cuhanan: 

Gregorio Lampe 

Eleonora “Nora” Angela-Delaney y famia 
Maria Lucrecia “Grace” Angela-Maduro y famia 

Ihanan: 

Maikel Figaroa, Lourdes da Silva, Lourdes Kelly y Juan 
“Poy” Angela 

Su ayudantenan cu a cuidela cu hopi amor y cariño 
Maria “Beltra” de Cuba y famia 

Sobrino- y sobrinanan, primo- y primanan, su bon bisiña 
y amistadesnan 

Demas famia: Angela, Figaroa, Brahim, Trimon, 

Nieuwkerk, Demmers, Konings, Hammoud, Vrouenraets, 
Ellis, Lampe, Dirksz, Koolman, Delaney, Maduro, Kelly, 
Tromp, da Silva, Kock, Werleman, Willems 

Ta invita pa acto di entiero cual lo tuma lugar na Misa 
Santa Anna na Noord diabierna 1 di November 2019 
di 9’or pa 11 ’or di mainta. Despues lo sali pa Santana 
Catolico na Noord. 

Condolencia lo tuma lugar na Royal Funeral Home 
diahuebs 31 di oktober 2019 di 7’or pa 9’or di anochi. 

Enbes di flor of krans lo tin un box disponibel pa donacion 
pa Huize Maristella. 

Si encaso cu den nos tristesa nos por a lubida algun 
famia of conoci nos ta pidi nos mas sincero disculpa. 

Ta duel nos cu despues di entiero nos no por ricibi bishita 
di condolencia na cas. 

___F 


































Diamars, 29 October 2019 


AWEMainta 


33 





























34 


AWEMainta 


Diamars, 29 Qctober 2019 





